Elisabeth Haarr

Elisabeth Astrup Haarr (født 30. januar 1945 på Hamar) er en norsk billedkunstner, bosatt i Kristiansand.

Hun er utdannet fra SHKS 1963-67, debuterte på UKS' vårutstilling 1968, og deltok på Eksperimentell tekstilbiennale i Madrid og Barcelona 1969/70. Hun hadde sin første separatutstilling i 1973, i Oslo Kunstforening, Tromsø, Harstad, Bodø og Ålesund kunstforeninger. I 2021 var hun festspillkunstner i Bergen, med en stor utstilling i Bergen Kunsthall.

Hun har professorkompetanse og har undervist ved Vestlandets Kunstakademi 1978-80 og ved Høgskulen i Sogn og Fjordane 1998. Hun har Statens garantiinntekt for kunstnere siden 1995 og ble tildelt Ulrik Hendriksens minnestipend i 2000.

Nordenfjeldske Kunstindustrimuseum hadde i 2008 en utstilling med Haarrs tepper, i dialog med Hannah Ryggens tepper, kalt «Engasjert kunst». I den forbindelse ble hun presentert slik: «Elisabeth Haarr videreførte Ryggens politiske engasjement i norsk tekstilkunst. Hun presenterer uretten kvinner lever under i forskjellige kulturer. Hun hyller kvinnens kamp for egne rettigheter. Ingen av de to har arbeidet med skrikende propaganda. Deres kunst er en lavmælt protest mot minoritetenes undertrykkere.»

Referanser

Eksterne lenker 
 Elisabeth Haarr - Store norske leksikon
 Elisabeth Haarr - aboslutetapestry.com 
 NRK Trøndelag, "Engasjert kunst"
 Kunsthall Oslo, "Hold stenhårdt fast på greia di - Norsk kunst og kvinnekamp 1968–89

Norske tekstilkunstnere
Personer fra Hamar kommune
Personer tilknyttet Høgskulen i Sogn og Fjordane